Sergey Karasyov

Sergey Karasyov - rusiyalı futbol hakimi. 1979-cu ildə paytaxt Moskvada doğulub. 2010-cu ildən etibarən FİFA referesi statusu alıb.

İxtisasca vəkil olan Karasyov 1995-ci ildə məhkəmədə çalışıb. 1999-2002-ci illər aralığında İdman Akademiyasında təhsil alır. 2000-ci ildən Rusiya ikinci futbol liqasında köməkçi hakim olub. 
2006-cı ildən etibarən baş hakim funksiyalarını yerinə yetirir. 2013-cü ildə UEFA]-nın elit kateqoriyasına yüksəlib. 2014-cü ildə isə özünü doğrulda bilməyib elit mərhələdən 1-ci kateqoriyalı hakimlər siyahısına eniş edib. 
Evlidir, bir oğlu və bir qızı var.

 Karyera 
2014-cü ilin mayında Rusiya Kubokunun final matçını idarə edib. Karasyova UEFA tərəfindən Avro 2016-nın final mərhələsində oyunları idarə etmə hüququ verilmişdir.

2015/16-cı il futbol mövsümündə Rusiyada ilin ən yaxşı futbol hakimi adına layiq görülüb. 29 mart 2018-ci ildə Rusiyada keçiriləcək Dünya Çempionatına gedəcək hakimlərin siyahısı açıqlandı və Karasyov da o siyahıda var idi. 

2018-ci ildə Avropa Liqasının "Marsel" və "Zalsburq" komandaları arasında keçirilən yarımfinal oyununda baş hakim funksiyasını yerinə yetirib.

Kateqoriya:Moskvada doğulanlar
Kateqoriya:Futbol hakimləri